29/12/2022 | Administración LocalMunicipal
Santiago de Compostela
Información e Comunicación Local S. A.
Anuncio da aprobación das bases xerais e específicas que rexerán a convocatoria de carácter excepcional dun proceso de estabilización para a redución da temporalidade no emprego da sociedade municipal INFORMACIÓN E COMUNICACIÓN LOCAL, S. A.

ANUNCIO O Consello de Administración da sociedade municipal INFORMACIÓN E COMUNICACIÓN LOCAL, S. A., en cumprimento do disposto na Lei 20/2021, do 28 de decembro, de medidas urxentes para a redución da temporalidade no emprego público, resolveu, na sesión ordinaria celebrada o 5 de decembro de 2022, aprobar as bases xerais e específicas que rexerán a convocatoria de carácter excepcional dun proceso de estabilización para a redución do emprego temporal da sociedade municipal INFORMACIÓN E COMUNICACIÓN LOCAL, S. A. así como o Regulamento de funcionamento dos chamamentos do persoal fixo-descontinuo e a súa publicación. BASES XERAIS QUE REXERÁN A CONVOCATORIA DE CARÁCTER EXCEPCIONAL DUN PROCESO DE ESTABILIZACIÓN PARA A REDUCIÓN DO EMPREGO TEMPORAL DA SOCIEDADE MUNICIPAL INFORMACIÓN E COMUNICACIÓN LOCAL, S. A. PRIMEIRA.– Contido e ámbito de aplicación. Estas Bases Xerais teñen por obxecto regular a convocatoria de carácter excepcional do proceso selectivo para a cobertura de 7 prazas da empresa municipal Información e Comunicación Local, S. A., polo sistema xeral de acceso libre, por concurso e por unha soa vez, mediante o procedemento de estabilización de emprego temporal establecido na Disposición adicional sexta da Lei 20/2021, do 28 de decembro, de medidas urxentes para a redución da temporalidade no emprego público, ao cumprir cos requisitos establecidos na normativa vixente ao ser prazas de natureza estrutural dotadas orzamentariamente, e que estiveron ocupadas con carácter temporal e de forma ininterrompida con anterioridade ao 1 de xaneiro de 2016. As prazas incluídas na devandita convocatoria son as que se relacionan a continuación: SEGUNDA.– Normas xerais.1. A presente convocatoria rexerase polo previsto nestas Bases Xerais e nas súas Bases Específicas e, en defecto de norma aplicable, estarase ao establecido no Estatuto dos Traballadores, nos preceptos do Estatuto Básico do Empregado Público que se refiran ao persoal laboral, a Lei 20/2021, do 28 de decembro, de medidas urxentes para a redución da temporalidade no emprego público e demais normas concordantes.2. De conformidade co establecido pola normativa vixente en materia de protección de datos persoais, os facilitados por quen concorra á presente convocatoria serán tratados por Información e Comunicación Local, S. A. coa finalidade de xestionar o proceso de selección, finalidade baseada principalmente na necesidade de dar cumprimento as obrigacións legais por parte da empresa municipal (art.6.1. c) do Regulamento (UE) 2016/679, do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos e polo que se derroga a Directiva 95/46/CE). Os datos poderán ser comunicados a outras entidades públicas en cumprimento da normativa laboral, de seguridade social e tributaria e a calquera outra entidade no caso de que exista obrigación legal. As persoas interesadas poderán exercitar os seus dereitos de acceso, rectificación, supresión e portabilidade dos datos, de limitación e oposición ao seu tratamento, así como a non ser obxecto de decisións baseadas unicamente no tratamento automatizado dos seus datos de carácter persoal. TERCEIRA.– Requisitos das persoas aspirantes.1. Con carácter xeral, para ser admitido/a na realización destas probas selectivas, as persoas aspirantes deberán reunir os seguintes requisitos: a) Ter a nacionalidade española ou ser nacional dalgún dos Estados membros da Unión Europea ou ser nacional dalgún Estado en que, en virtude dos tratados internacionais subscritos pola Unión Europea e ratificados por España sexa aplicable a libre circulación de persoas traballadoras. Tamén poderán participar, calquera que sexa a súa nacionalidade, os cónxuxes dos españois e dos nacionais doutros Estados membros da Unión Europea, sempre que non estean separados de dereito. Nas mesmas condicións poderán participar os seus descendentes e as/os do seu cónxuxe, sempre que non estean separados de dereito, sexan menores de vinte e un anos ou maiores da devandita idade dependentes. b) Ter cumpridos os dezaseis anos de idade e non superar, no seu caso, a idade máxima de xubilación forzosa. c) Estar en posesión da Titulación esixida nas Bases Específicas desta convocatoria para cada unha das categorías profesionais convocadas. As persoas aspirantes con titulacións obtidas no estranxeiro deberán acreditar que están en posesión da correspondente validación ou da credencial que acredite, se é o caso, a homologación do título. Este requisito non será de aplicación ás persoas aspirantes que obtivesen o recoñecemento da súa cualificación profesional, no ámbito das profesións reguladas, ao amparo das disposicións de dereito da Unión Europea. d) Posuír a capacidade funcional para o desempeño das tarefas, debendo posuír a aptitude psicofísica precisa e a compatibilidade da súa capacidade ou discapacidade para o normal desempeño das funcións e tarefas do posto de traballo ao que corresponden as prazas convocadas, con independencia das adaptacións no posto de traballo que, a teor da vixente normativa de prevención de riscos laborais resulte necesario levar a cabo para garantir a protección das persoas fronte aos riscos derivados do traballo. e) Non estar separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial por resolución xudicial para empregos ou cargos públicos ou para o exercicio de calquera función propia do corpo, agrupación profesional ou escala obxecto da convocatoria. No suposto de ser nacional doutro Estado, non atoparse inhabilitado/a ou en situación equivalente nin ter sido sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público f) Nos supostos de discapacidade física ou psíquica, esta deberá acreditarse mediante a achega coa solicitude de participación no proceso de selección de certificado de discapacidade igual ou superior ao 33% expedido polo órgano competente da Administración autonómica. Igualmente coas solicitudes de participación nos procesos de selección deberán aportarse as solicitudes de adaptación de tempos e medios ás que os/as aspirantes con discapacidade teñan dereito, para o desenvolvemento do proceso selectivo con plena garantía do dereito de acceso ao emprego público en condicións de igualdade, consonte ao disposto no Real Decreto 2271/2004, do 3 de decembro, polo que se regula o acceso ao emprego público e a provisión de postos de traballo das persoas con discapacidade, así como á normativa vixente en materia de función pública de concordante aplicación. g) Acreditación do coñecemento do galego mediante a posesión do CELGA 4 ou título equivalente.2. Todos os requisitos sinalados no apartado anterior deberán posuílos as persoas aspirantes o día que remate o prazo para presentar as solicitudes e conservalos na data do seu nomeamento como persoal laboral. CUARTA.– Solicitudes e prazo de presentación de instancias.1. As persoas que desexen formar parte da Convocatoria deberán facelo constar mediante a presentación da instancia recollida no Anexo I, nas oficinas de INCOLSA, situada na Rúa do Vilar, núm.63, CP-15705 de Santiago de Compostela, con horario de apertura de luns a venres de 10:00 a 13:00, así como en calquera das formas establecidas no artigo 16.4 da Lei 39/2015, do 1 de outubro, do procedemento administrativo común das administracións públicas. No suposto de presentación ante unha oficina de Correos se deberá remitir, con anterioridade a que finalice o prazo de presentación de instancias, copia do resgardo que xustifique ter efectuado debidamente o envío á seguinte dirección de correo electrónico contratacion@santiagoturismo. com.2. O prazo para presentar as solicitudes de participación será de 20 días hábiles, contados a partir do día seguinte ó da publicación do anuncio da convocatoria no BOP.3. As persoas interesadas deberán acompañar, en todo caso, á solicitude a seguinte documentación: a) Fotocopia do DNI, resgardo do mesmo, pasaporte ou carné de conducir. No suposto de nacionais doutros estados, pasaporte ou documento equivalente que acredite a súa identidade. b) Declaración xurada de non ter sido separado/a mediante expediente disciplinario do servizo de calquera das Administracións públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial por resolución xudicial para empregos ou cargos públicos ou para o exercicio de calquera función propia do corpo, agrupación profesional ou escala obxecto da convocatoria. No suposto de ser nacional doutro Estado, non estar inhabilitado/a ou en situación equivalente nin ter sido sometido a sanción disciplinaria ou equivalente que impida, non seu Estado, nos mesmos termos o acceso ao emprego público. c) Copia da titulación académica requirida en cada un dos postos convocados. Cando aínda non se posúa fisicamente a mesma poderase presentar documento xustificativo do pagamento das taxas por expedición do título. d) Documentación acreditativa da posesión do CELGA 4 ou validación ao mesmo nivel. Se exceptúa da obriga de aportar a documentación referenciada a quen xa teña acreditado en INCOLSA o coñecemento do galego por ter superado un procedemento de selección convocado para a cobertura de postos con desenvolvemento de idénticas funcións na empresa municipal no que este idioma fora requisito de acceso. e) Documentación acreditativa dos méritos alegados dentro dos sinalados nas Bases Específicas para cada unha das categorías profesionais convocadas. f) As persoas aspirantes cun grao de discapacidade igual ou superior ao 33 % deberán, ademais, acreditar tal condición mediante certificación dos órganos competentes da Consellería de Política Social e, de ser o caso, da Administración Pública correspondente. Para ser admitido no procedemento selectivo, as persoas aspirantes deberán manifestar nas súas solicitudes que reúnen todas e cada unha das condicións esixidas na data en que remate o prazo de presentación.4. Soamente se terán en conta os méritos que se xustifiquen documentalmente dentro do prazo de presentación de instancias.5. No caso de equivalencia ou homologación de titulacións deberá xustificarse co certificado expedido polo organismo competente.6. As aspirantes quedan vinculadas aos datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte. QUINTA.– Admisión de persoas aspirantes.1. Finalizado o prazo de presentación de instancias previsto na base cuarta, publicarase a Resolución a través do portal en rede http://www.santiagoturismo.com/emprego, contendo a relación provisional de persoas aspirantes admitidas e excluídas, con indicación, se é o caso, das causas de exclusión.2. Co obxecto de emendar as causas que motivasen a súa exclusión ou omisión das citadas listas, as persoas aspirantes dispoñerán dun prazo improrrogable de tres días hábiles contados a partir do día seguinte ao da publicación da Resolución anteriormente referenciada, para que presenten as alegacións oportunas xunto coa documentación que ao seu dereito conveña. Unha vez resoltas as reclamacións presentadas, procederase á publicación da listaxe definitiva de persoas aspirantes admitidas e excluídas.3. De non existir reclamacións no prazo indicado, procederase a elevar a definitiva a relación publicada como provisional. SEXTA.– Tribunal Cualificador.1. O desenvolvemento e a cualificación do proceso selectivo correspóndelle ao Tribunal de Avaliación nomeado para ese efecto en cada unha das categorías profesionais convocadas, respectándose a composición que establece o artigo 4, parágrafos e) e f) do Real Decreto 896/1991, do 7 de xuño, así como artigo 60 do TREBEP.2. O Tribunal de Avaliación estará integrado por tres membros titulares e tres suplentes: presidente/a, secretario/a e vogal, procurando a paridade entre homes e mulleres. A súa composición será predominantemente técnica e os seus membros deberán pertencer a un corpo, escala ou categoría profesional igual ou superior á esixida para o acceso aos postos convocados.3. Os/as membros dos tribunais deberán absterse de intervir cando concorra neles algunha das circunstancias previstas no artigo 23 da Lei 40/2015, do 1 de outubro, de réxime xurídico do sector público, ou cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 24 da LRXSP. SÉTIMA.- Proceso selectivo.1. O sistema selectivo será o concurso e consistirá na valoración por parte do Tribunal de Avaliación dos méritos que acrediten as persoas aspirantes, referidos ao día de finalización do prazo de presentación de solicitudes da presente convocatoria, de acordo co baremo que se recolle nas Bases Específicas para cada unha das categorías profesionais convocadas.2. Os méritos a valorar serán os alegados e acreditados documentalmente polas persoas aspirantes durante o prazo de presentación de instancias, sen que podan tomarse en consideración os alegados con posterioridade á finalización do devandito prazo.3. Non se valorarán os méritos que non foran debidamente acreditados.4. En caso de producirse un empate nas puntuacións obtidas tras a aplicación do Baremo de méritos, resolverase a favor da persoa aspirante que obtivese a maior puntuación na fase de concurso no relativo á experiencia profesional. OITAVA.- Desenvolvemento do concurso.1. Finalizada a baremación dos méritos por parte do Tribunal, faranse públicas a través do portal en rede http://www.santiagoturismo.com/emprego as puntuacións provisionais outorgadas ás persoas aspirantes en cada unha das categorías profesionais convocadas. As persoas aspirantes dispoñerán dun prazo improrrogable de tres días hábiles, contados a partir do día seguinte ao da publicación da Resolución, para que presenten as reclamacións que estimen oportunas.2. Unha vez que o Tribunal faga públicas as puntuacións definitivas, especificará a relación de persoas que superan o proceso selectivo e que se proporán para a adxudicación das prazas convocadas. A estes efectos deberán presentar os documentos acreditativos do cumprimento das Bases para o que terán que achegar os certificados e fotocopias compulsadas: correspondentes. Polo tanto, a sinatura dos contratos e a incorporación aos postos de traballo, quedan supeditadas á presentación de dita documentación correctamente. Se a persoa candidata proposta rexeitase o ofrecemento, non aportase a documentación requirida ou se comprobase que incumpre algún dos requisitos esixidos nas presentes Bases, proporíase á seguinte da lista, e así sucesivamente ata cubrir os postos de traballo.3. A orde de prelación das persoas aspirantes realizarase de acordo coa suma das puntuacións obtidas na valoración dos méritos alegados.4. O Tribunal non poderá declarar que supera o proceso selectivo un número de aspirantes superior ao de prazas convocadas en cada categoría profesional. NOVENA.- Recursos. Estas Bases, a súa convocatoria e cantos actos administrativos deriven das mesmas, así como as actuacións do Tribunal, poderán ser impugnadas polas persoas interesadas nos casos e na forma establecida pola Lei de Réxime Xurídico das Administracións Públicas e do Procedemento Administrativo Común das Administracións Públicas e na Lei de Xurisdición Contencioso-Administrativa. Contra esta Resolución poderá interpoñerse polas persoas interesadas Recurso Contencioso-Administrativo no prazo de dous meses, contados a partir do día seguinte á data última de publicación, perante o xulgado do Contencioso-Administrativo, de conformidade co artigo 8.3 da Lei 29/1998, do 13 de xullo, reguladora da Xurisdición Contencioso-Administrativa, sen prexuízo de que potestativamente se poda presentar recurso de reposición contra esta Resolución, no prazo dun mes, ante o mesmo órgano que a dita, nese caso non caberá interpoñer o recurso Contencioso-Administrativo anteriormente citado en tanto non recaia resolución expresa ou presunta do recurso de reposición, de acordo co disposto nos artigos 123 e seguintes da Lei 39/2015, do 1 de outubro, do Procedemento Administrativo Común das Administracións Públicas. BASES ESPECÍFICAS PARA A PROVISIÓN DE UNHA PRAZA DE PERSOAL LABORAL FIXO DE TÉCNICO/A DA SANTIAGO DE COMPOSTELA FILM COMMISSION EN INFORMACIÓN E COMUNICACIÓN LOCAL, S. A. – Clasificación da praza: Persoal laboral fixo – Número de prazas que se convocan: 1 – Denominación: Técnico/a da Santiago de Compostela Film Commission – Sistema de provisión: Concurso (Disp. Adicional Sexta Lei 20/21) –Grupo Profesional: I.2 –Titulación esixida: Estar en posesión do Título de Bacharelato.1. OBXECTO O obxecto das presentes Bases Específicas é ordenar o proceso selectivo para a cobertura, pola quenda libre, de 1 praza de persoal laboral fixo de TÉCNICO/A DA SANTIAGO DE COMPOSTELA FILM COMMISSION.2. SISTEMA DE SELECCIÓN O procedemento de selección será o de concurso.3. REQUISITOS ESPECÍFICOS – Estar en posesión do Título de Bacharelato. – Acreditar o coñecemento da lingua inglesa nun nivel mínimo de Intermedio B2.4. FASE DE VALORACIÓN DO CONCURSO A valoración do concurso ten unha puntuación máxima de 100 puntos e consistirá na valoración por parte do Tribunal Cualificador dos méritos que acrediten as persoas aspirantes, segundo o seguinte baremo: A. Experiencia profesional (máximo 60 puntos). Valorarase a experiencia adquirida dentro da área profesional en que estea clasificada a praza á que se concursa coa realización de tarefas directamente relacionadas co posto ofertado, coas seguintes puntuacións: I. Por servizos prestados en postos con idénticas funcións en xestión de Oficinas públicas municipais de Film Commissions na cidade de Santiago de Compostela: 0,30 puntos por cada mes de servizo completo ou fracción. II. Por servizos prestados en postos con idénticas funcións en xestión noutras Oficinas de Film Commissions de titularidade pública: 0,10 puntos por cada mes de servizo completo ou fracción. Os méritos relativos á experiencia laboral deberán acreditarse mediante un Informe de Vida Laboral expedido pola Entidade Xestora da Seguridade Social onde consten os períodos traballados e os grupos de cotización, xunto cos contratos de traballo e/ou certificacións dos servizos prestados subscritas polo órgano competente nas que consten, posto de traballo desempeñado, datas de prestación de servizos e categorías profesionais no caso de que non se presente o contrato de traballo. B. Idiomas (máximo 30 puntos). Resultará obrigatorio acreditar o coñecemento do inglés, sendo valorados o resto de idiomas oficiais tal e como se indica a continuación: I. Coñecemento obrigatorio de inglés nivel Intermedio B2: 25 puntos. II. Coñecemento de francés ou alemán nivel Intermedio B2: 10 puntos. III. Valorarase o coñecemento doutros idiomas nun nivel Intermedio B2: 5 puntos por idioma adicional. A documentación acreditativa para xustificar o nivel do idioma realizarase mediante a aportación do Certificado expedido pola Escola Oficial de Idiomas ou por outro organismo oficial recoñecido. Para as correspondentes equivalencias estarase ao disposto no Anexo II do Real Decreto 1041/2017, do 22 de decembro, polo que se fixan as esixencias mínimas do nivel básico a efectos de certificación, establécese o currículo básico dos niveis Intermedio B1, Intermedio B2, Avanzado C1, e Avanzado C2, dos Ensinos de idiomas de réxime especial reguladas pola Lei Orgánica 2/2006, do 3 de maio, de Educación, e establécense as equivalencias entre os Ensinos de idiomas de réxime especial reguladas en diversos plans de estudos. Se exceptúa da obriga de aportar a documentación referenciada a quen xa teña acreditado en INCOLSA o coñecemento dos idiomas obrigatorios alegados mediante proba fidedigna por ter superado un procedemento de selección na empresa municipal convocado para a cobertura de postos con desenvolvemento de idénticas funcións. C. Formación (máximo 10 puntos). Neste apartado valoraranse a posesión de titulacións universitarias e académicas distintas da esixida como requisito específico de acceso, sempre que se atopen relacionadas directamente coa praza convocada, segundo o seguinte baremo: I. Mestrado Oficial Universitario: 3 puntos II. Título de Grao universitario ou equivalente: 2 puntos III. Título de Técnico Superior: 1 punto A formación acreditarase mediante a achega de títulos, diplomas e/ou certificacións académicas oficiais. No caso de que un mesmo mérito de formación se poña de manifesto en distintos títulos ou certificados de idéntico ou similar contido, o devandito mérito valorarase por unha soa vez, no apartado no que obteña maior puntuación. BASES ESPECÍFICAS PARA A PROVISIÓN DE DÚAS PRAZAS DE PERSOAL LABORAL FIXO NA CATEGORÍA PROFESIONAL DE INFORMADOR/A TURÍSTICO EN INFORMACIÓN E COMUNICACIÓN LOCAL, S. A. – Clasificación da praza: Persoal laboral fixo – Número de prazas que se convocan: 2 – Denominación: Informador/a Turístico – Sistema de provisión: Concurso (Disp. Adicional Sexta Lei 20/21) – Grupo Profesional: II – Titulación esixida: Estar en posesión do Grao/Diplomatura en Turismo, do Título de Técnico Superior en Guía, Información e Asistencia Turística ou equivalentes.1. OBXECTO O obxecto das presentes Bases Específicas é ordenar o proceso selectivo para a cobertura, pola quenda libre, de 2 prazas de persoal laboral fixo de INFORMADOR/A TURÍSTICO.2. SISTEMA DE SELECCIÓN O procedemento de selección será o de concurso.3. REQUISITOS ESPECÍFICOS. – Estar en posesión do Grao/Diplomatura en Turismo, do Título de Técnico Superior en Guía, Información e Asistencia Turística ou equivalentes. – Acreditar o coñecemento da lingua inglesa nun nivel mínimo de Intermedio B2. – Acreditar o coñecemento do alemán ou francés nun nivel mínimo de Intermedio B2.4. FASE DE VALORACIÓN DO CONCURSO A valoración do concurso ten unha puntuación máxima de 100 puntos e consistirá na valoración por parte do Tribunal Cualificador dos méritos que acrediten as persoas aspirantes, segundo o seguinte baremo: A. Experiencia profesional (máximo 60 puntos). Valorarase a experiencia adquirida dentro da área profesional en que estea clasificada a praza á que se concursa coa realización de tarefas directamente relacionadas co posto ofertado, coas seguintes puntuacións: I. Por servizos prestados en postos con idénticas funcións en Oficinas de Información Turística de titularidade pública municipal na cidade de Santiago de Compostela: 0,5 puntos por cada mes de servizo completo ou fracción. II. Por servizos prestados en postos con idénticas funcións noutras Oficinas de Información Turística de titularidade pública: 0,15 puntos por cada mes de servizo completo ou fracción. III. Por servizos prestados no eido privado realizando tarefas de información e comercialización turística en axencias de viaxe: 0,10 puntos por cada mes de servizo completo ou fracción. Os méritos relativos á experiencia laboral deberán acreditarse mediante un Informe de Vida Laboral expedido pola Entidade Xestora da Seguridade Social onde consten os períodos traballados e os grupos de cotización, xunto cos contratos de traballo e/ou certificacións dos servizos prestados subscritas polo órgano competente nas que consten, posto de traballo desempeñado, datas de prestación de servizos e categorías profesionais no caso de que non se presente o contrato de traballo. B. Idiomas (máximo 35 puntos). Resultará obrigatorio acreditar, polo menos, o coñecemento de dous idiomas oficiais distintos do castelán e do galego: I. Coñecemento obrigatorio de inglés nivel Intermedio B2: 15 puntos. II. Coñecemento obrigatorio de alemán ou francés nivel Intermedio B2: 15 puntos. III. Valorarase o coñecemento doutros idiomas nun nivel Intermedio B2: 0,5 puntos por idioma adicional. A documentación acreditativa para xustificar o nivel do idioma realizarase mediante a aportación do Certificado expedido pola Escola Oficial de Idiomas ou por outro organismo oficial recoñecido. Para as correspondentes equivalencias estarase ao disposto no Anexo II do Real Decreto 1041/2017, do 22 de decembro, polo que se fixan as esixencias mínimas do nivel básico a efectos de certificación, establécese o currículo básico dos niveis Intermedio B1, Intermedio B2, Avanzado C1, e Avanzado C2, dos Ensinos de idiomas de réxime especial reguladas pola Lei Orgánica 2/2006, do 3 de maio, de Educación, e establécense as equivalencias entre os Ensinos de idiomas de réxime especial reguladas en diversos plans de estudos. Se exceptúa da obriga de aportar a documentación referenciada a quen xa teña acreditado en INCOLSA o coñecemento dos idiomas obrigatorios alegados mediante proba fidedigna por ter superado un procedemento de selección na empresa municipal con posterioridade ao ano 2016 e convocado para a cobertura de postos con desenvolvemento de idénticas funcións. C. Formación (máximo 5 puntos). Neste apartado valoraranse a posesión de titulacións académicas distintas da esixida como requisito específico de acceso. No caso de que un mesmo mérito de formación se poña de manifesto en distintos títulos ou certificados de idéntico ou similar contido, o devandito mérito valorarase por unha soa vez, no apartado no que obteña maior puntuación. I. Posgraos Universitarios ou Mestrados Universitarios Oficiais, de 60 ou máis créditos ECTS, cuxo contido estea directamente relacionado coas funcións do posto de traballo a desempeñar, impartidos por entidades públicas ou entidades de interese público (máximo 1 punto): a. Posgraos ou Mestrados Universitarios de 120 crds. ECTS: 1 punto. b. Posgraos ou Mestrados Universitarios de 90 crds. ECTS: 0,75 puntos. c. Posgraos ou Mestrados Universitarios de 60 crds. ECTS: 0,50 puntos. I. Habilitación como Guía de Turismo de Galicia: 1 punto. BASES ESPECÍFICAS PARA A PROVISIÓN DE CATRO PRAZAS DE PERSOAL LABORAL FIXO-DESCONTINUO NA CATEGORÍA PROFESIONAL DE INFORMADOR/A TURÍSTICO EN INFORMACIÓN E COMUNICACIÓN LOCAL, S. A. – Clasificación da praza: Persoal laboral fixo-descontinuo – Número de prazas que se convocan: 4 – Denominación: Informador/a Turístico – Sistema de provisión: Concurso (Disp. Adicional Sexta Lei 20/21) – Grupo Profesional: II – Titulación esixida: Estar en posesión do Grao/Diplomatura en Turismo, do Título de Técnico Superior en Guía, Información e Asistencia Turística ou equivalentes.1. OBXECTO O obxecto das presentes Bases Específicas é ordenar o proceso selectivo para a cobertura, pola quenda libre, de 4 prazas de persoal laboral fixo-descontinuo de INFORMADOR/A TURÍSTICO.2. SISTEMA DE SELECCIÓN O procedemento de selección será o de concurso.3. REQUISITOS ESPECÍFICOS. – Estar en posesión do Grao/Diplomatura en Turismo, do Título de Técnico Superior en Guía, Información e Asistencia Turística ou equivalentes. – Acreditar o coñecemento da lingua inglesa nun nivel mínimo de Intermedio B2. – Acreditar o coñecemento do alemán ou francés nun nivel mínimo de Intermedio B2.4. FASE DE VALORACIÓN DO CONCURSO A valoración do concurso ten unha puntuación máxima de 100 puntos e consistirá na valoración por parte do Tribunal Cualificador dos méritos que acrediten as persoas aspirantes, segundo o seguinte baremo: A. Experiencia profesional (máximo 60 puntos). Valorarase a experiencia adquirida dentro da área profesional en que estea clasificada a praza á que se concursa coa realización de tarefas directamente relacionadas co posto ofertado, coas seguintes puntuacións: I. Por servizos prestados en postos con idénticas funcións en Oficinas de Información Turística de titularidade pública municipal na cidade de Santiago de Compostela: 0,5 puntos por cada mes de servizo completo ou fracción. II. Por servizos prestados en postos con idénticas funcións noutras Oficinas de Información Turística de titularidade pública: 0,15 puntos por cada mes de servizo completo ou fracción. III. Por servizos prestados no eido privado realizando tarefas de información e comercialización turística en axencias de viaxe: 0,10 puntos por cada mes de servizo completo ou fracción. Os méritos relativos á experiencia laboral deberán acreditarse mediante un Informe de Vida Laboral expedido pola Entidade Xestora da Seguridade Social onde consten os períodos traballados e os grupos de cotización, xunto cos contratos de traballo e/ou certificacións dos servizos prestados subscritas polo órgano competente nas que consten, posto de traballo desempeñado, datas de prestación de servizos e categorías profesionais no caso de que non se presente o contrato de traballo. B. Idiomas (máximo 35 puntos). Resultará obrigatorio acreditar, polo menos, o coñecemento de dous idiomas oficiais distintos do castelán e do galego: I. Coñecemento obrigatorio de inglés nivel Intermedio B2: 15 puntos. II. Coñecemento obrigatorio de alemán ou francés nivel Intermedio B2: 15 puntos. III. Valorarase o coñecemento doutros idiomas nun nivel Intermedio B2: 0,5 puntos por idioma adicional. A documentación acreditativa para xustificar o nivel do idioma realizarase mediante a aportación do Certificado expedido pola Escola Oficial de Idiomas ou por outro organismo oficial recoñecido. Para as correspondentes equivalencias estarase ao disposto no Anexo II do Real Decreto 1041/2017, do 22 de decembro, polo que se fixan as esixencias mínimas do nivel básico a efectos de certificación, establécese o currículo básico dos niveis Intermedio B1, Intermedio B2, Avanzado C1, e Avanzado C2, dos Ensinos de idiomas de réxime especial reguladas pola Lei Orgánica 2/2006, do 3 de maio, de Educación, e establécense as equivalencias entre os Ensinos de idiomas de réxime especial reguladas en diversos plans de estudos. Se exceptúa da obriga de aportar a documentación referenciada a quen xa teña acreditado en INCOLSA o coñecemento dos idiomas obrigatorios alegados mediante proba fidedigna por ter superado un procedemento de selección na empresa municipal con posterioridade ao ano 2016 e convocado para a cobertura de postos con desenvolvemento de idénticas funcións. C. Formación (máximo 5 puntos). Neste apartado valorarase a posesión de titulacións académicas distintas da esixida como requisito específico de acceso. No caso de que un mesmo mérito de formación se poña de manifesto en distintos títulos ou certificados de idéntico ou similar contido, o devandito mérito valorarase por unha soa vez, no apartado no que obteña maior puntuación. I. Posgraos Universitarios ou Mestrados Universitarios Oficiais, de 60 ou máis créditos ECTS, cuxo contido estea directamente relacionado coas funcións do posto de traballo a desempeñar, impartidos por entidades públicas ou entidades de interese público (máximo 1 punto): a. Posgraos ou Mestrados Universitarios de 120 crds. ECTS: 1 punto. b. Posgraos ou Mestrados Universitarios de 90 crds. ECTS: 0,75 puntos. c. Posgraos ou Mestrados Universitarios de 60 crds. ECTS: 0,50 puntos. II. Habilitación como Guía de Turismo de Galicia: 1 punto. ANEXO I SOLICITUDE DE INSTANCIA DE PARTICIPACIÓN D./Dª. DNI. Enderezo a efectos de notificacións en:. Teléfono. Correo electrónico. Praza/s á/s que opta (*): TÉCNICO/A DA SCFC _ Laboral Fixo  INFORMADOR/A TURÍSTICO _ Laboral Fixo  INFORMADOR/A TURÍSTICO _ Laboral Fixo-Descontinuo  (*) Poderá marcarse máis dunha opción. EXPÓN: I.- Que desexo participar na convocatoria extraordinaria de estabilización do emprego temporal realizada pola empresa pública municipal Información e Comunicación Local, S. A. cuxas Bases coñezo e acepto na súa integridade, polo que solicito ser admitido/a no proceso selectivo. II.- Que reúno todos os requisitos esixidos nas Bases de selección referidos á data de finalización do prazo sinalado para a presentación da solicitude, que coñezo e acepto, e DECLARO RESPONSABLEMENTE que son certos os datos que figuran nesta instancia e me comprometo a xustificalos documentalmente cando sexa requirido/a para iso. III.- Que mediante o presente escrito achego a seguinte documentación: − Fotocopia do DNI, resgardo do mesmo, pasaporte ou carné de conducir. No suposto de nacionais doutros estados, pasaporte ou documento equivalente que acredite a súa identidade. − Declaración xurada de non ter sido separado/a mediante expediente disciplinario do servizo de calquera das Administracións públicas nin estar en inhabilitación absoluta ou especial por resolución xudicial. − Copia da titulación académica requirida en cada un dos postos convocados. − No seu caso, documentación acreditativa da posesión do CELGA 4 ou validación ao mesmo nivel. − Documentación acreditativa dos méritos alegados dentro dos sinalados nas Bases Específicas para cada unha das categorías profesionais convocadas. − As persoas aspirantes cun grao de discapacidade igual ou superior ao 33 % deberán, ademais, acreditar tal condición mediante certificación dos órganos competentes da Consellería de Política Social e, de ser o caso, da Administración Pública correspondente. IV.- Que no caso de resultar seleccionado/a para a adxudicación de máis dunha das prazas ás que opto manifesto que elixiría a opción que se sinala a continuación, renunciando ás restantes (Marcar unha soa opción): TÉCNICO/A DA SCFC _ Laboral Fixo  INFORMADOR/A TURÍSTICO _ Laboral Fixo  INFORMADOR/A TURÍSTICO _ Laboral Fixo-Descontinuo  SOLICITA: Que se teña por presentada a correspondente solicitude no prazo establecido xunto coa documentación que se achega. En., a. de. de 2022 (sinatura) ANEXO II MODELO DE DECLARACIÓN RESPONSABLE D./Dª. DNI. Enderezo a efectos de notificacións en:. Teléfono. Correo electrónico. DECLARO: I.- Cumprir con todos os requisitos de admisión ao procedemento selectivo establecidos na Base Terceira. II.- Non estar afectado/a por ningún dos motivos de incompatibilidade recollidos na lexislación vixente sobre incompatibilidades do persoal ao servizo das Administracións Públicas, de non padecer enfermidade ou defecto físico/psíquico que me impida o desempeño das funcións ou tarefas correspondentes á praza á que opto e de non estar separado/a, mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial por resolución xudicial para empregos ou cargos públicos ou para o exercicio de calquera función propia do corpo, agrupación profesional ou escala obxecto da convocatoria. No caso de ser nacional doutro estado, declaro non estar inhabilitado ou en situación equivalente, nin ter sido sometido a sanción disciplinaria ou equivalente que me impida, no meu Estado, nos mesmo termos, o acceso ao emprego público. Que no momento en que sexa requirido/a para iso por parte da empresa pública municipal, comprométome a achegar no prazo que se indique a documentación necesaria para acreditar formalmente o cumprimento do devandito requisito. III.- Que son coñecedor/a de que, en caso de falsidade desta declaración responsable ou falta de presentación da documentación que se esixa para verificar as circunstancias declaradas, serei excluído/a do proceso selectivo por incumprimento dos requisitos de admisión, sen prexuízo doutras responsabilidades penais ou administrativas nas que puidese incorrer. En., a. de. de 2022 (sinatura) REGULAMENTO DE FUNCIONAMENTO DOS CHAMAMENTOS DO PERSOAL FIXO-DESCONTINUO − Os chamamentos realizaranse por escrito ou por calquera outro medio que, procurando a maior axilidade, permita deixar constancia da debida notificación á persoa interesada. Para a comunicación utilizarase preferentemente a dirección de correo electrónico ou, no seu defecto, a dirección do domicilio particular remitíndolle carta certificada. Os datos que figuran no Anexo I de Solicitude de instancia do proceso selectivo consideraranse válidos aos efectos de chamamento e notificación, sendo responsabilidade da persoa interesada o erro na súa consignación, debendo comunicar calquera variación dos mesmos. − Os chamamentos efectuaranse cunha antelación adecuada á data na que deba producirse a incorporación no posto de traballo e contarán con todas as indicacións precisas sobre as condicións nas que se producirá a incorporación na empresa pública. − Ao comezo de cada ano natural, INCOLSA deberá elaborar un calendario coas previsións dos períodos de actividade para o chamamento anual. − A orde de prelación obtida no procedemento selectivo determinará a orde na que se realizarán os chamamentos: Os chamamentos realizaranse por orde decrecente segundo a puntuación alcanzada polas persoas aspirantes. − Os contratos dos traballos fixos-descontinuos deberán concertarse por escrito, figurando no mesmo unha indicación orientadora da xornada laboral, unha referencia aproximada da súa distribución horaria, así como o período de actividade, que terá unha duración mínima de cinco meses para todas as prazas, correspondéndose co período cíclico de temporada alta de turismo na cidade de Santiago de Compostela. O que se publica para xeral coñecemento. Santiago de Compostela, a 26 de decembro de 2022 A Directora-Xerente Asdo.- Flavia María Ramil Millarengo